Ńdɔ̄ hḿ Mósɛs bân Áron bázu dzó ai Farawóŋ nâ: "Ná ńgɔ Ǹtondôbə Zambá Ísraɛ̂l a kɔ́bɔ: Dzǒge bod báma bə́ kə ma bɔ ábōg á ńkōd ńnam. 2Farawóŋ nyé nâ: "Zá á nə̄ Ńtondôbə, nə́ mə́ vógólo bibúg bíé, mə́ dzōgē Ísraɛ̂l á kə ? Mǎyə̌m kig Ǹtondôbə, mǎyǐ kig dzoge Ísraɛ̂l nə́ á kə." 3Bɔ́ ai nyé nâ: "Zambá bə́ Hébrēa a yénə́ bíā á ńlō; ńdɔ̄ byǎyəan wulu á táŋ məlú mə́lɛ́ bǐ kə̄ nyé və̄ mə̄túnuŋa á ńkōd ńnam nə́ bǐ kōgólán ai Ǹtondôbə, Zambá wāān, nə́ tə a lóm bía bitá ngə́ ebúbúá ókɔ̌n ?" 4Ǹkúkúmá Égîptɛn nyé nâ: "Ǎ Mósɛs mínā Áron, amú dzé myāzu və́ bod evɔdi á bīsíé byábán vā ? Kəán á mətúg máán!" 5Farawóŋ nyé nâ: "Dzé ! Yə ábōg bə́ ńtɔa yǎ ábuí dī á ńnam ńgɔ myǎyi bɔ́ sɔ́ bɔ̌ naa bə́ vɔd bisíé ?" 6Ńdɔ amǒs tē bēn ńgɔ Farawóŋ á ngāvə́ bə̄fə̄bəle bisíé ai bətə́bə́ bə́ ósú ábēndé naa: